ഷിജുഖാനെ പിന്തുണച്ചും അനുപമയുടെ പിതാവിനെ തള്ളിയും പാര്ട്ടി ഷിജുഖാന് പ്രവര്ത്തിച്ചത് നിയമപരമായി, നടപടി ഉണ്ടാകില്ല അനുപമയുടെ പിതാവ് ഒളിവിലാണെന്നും സി പി എം വിശദീകരണം പാര്ട്ടിയുടെ വിശദീകരണം ശിശുക്ഷേമ സമിതിക്കെതിരെ ഹൈക്കോടതിയുടെ വിമര്ശനം ഉയര്ന്നതിന് പിന്നാലെ തിരുവനന്തപുരം: ഹൈക്കോടതിയുടെ വിമര്ശനത്തിന് പിന്നാലെ ശിശുക്ഷേമ സമിതിയെ പിന്തുണച്ച് സിപിഎം.സമിതി ചെയ്യേണ്ട കാര്യങ്ങള് മാത്രമാണ് ചെയ്തതെന്നാണ് പാര്ട്ടി വിലയിരുത്തല്. ശിശുക്ഷേമസമിതി ജനറല് സെക്രട്ടറി ഷിജുഖാന് നിയമപരമായാണ് പ്രവര്ത്തിച്ചതെന്നും, ഒരു നടപടിയും ഉണ്ടാകില്ലെന്നും സി പി എം ജില്ലാ സെക്രട്ടറി ആനാവൂര് നാഗപ്പന് പറഞ്ഞു.അനുപമയുടെ പിതാവും പേരൂര്ക്കട ലോക്കല് കമ്മിറ്റിയംഗവുമായ ജയചന്ദ്രന് ഒളിവിലാണെന്നും ആനാവൂര് നാഗപ്പന് വ്യക്തമാക്കി. ജയചന്ദ്രനോട് പാര്ട്ടി വിശദീകരണം തേടിയിട്ടുണ്ടെന്നും അദ്ദേഹം പറഞ്ഞു.അനുപമയുടെ കുഞ്ഞിന്റെ ദത്ത് നടപടികള് ഇന്നലെ തിരുവനന്തപുരം കുടുംബ കോടതി സ്റ്റേ ചെയ്തിരുന്നു. ശിശുക്ഷേമ സമിതിക്കെതിരെ രൂക്ഷ വിമര്ശനമാണ് കഴിഞ്ഞ ദിവസം കോടതി ഉന്നയിച്ചത്. ഇതിനുപിന്നാലെയാണ് പിന്തുണയുമായി പാര്ട്ടി രംഗത്തെത്തുന്നത്. ഇതിന് പിന്നാലെ ദത്ത് വിഷയം നിയമസഭയിലും ചര്ച്ചയായി.അനുപമയുടെതെന്ന് കരുതുന്ന കുഞ്ഞിനെ ദത്ത് നല്കിയത് എല്ലാ നടപടി ക്രമങ്ങളും പാലിച്ചെന്ന് മന്ത്രി വീണാ ജോര്ജ് നിയമസഭയില് പറഞ്ഞു. ശിശുക്ഷേമ സമിതിയില് ലഭിക്കുന്ന കുഞ്ഞിനെ മുപ്പത് ദിവസം കഴിഞ്ഞ് ആരും അന്വേഷിച്ച് വന്നില്ലെങ്കില് ദത്ത് നല്കാവുന്നതാണ്. ഇത് പ്രകാരമുള്ള നടജടി ക്രമങ്ങള് പാലിച്ചെന്ന് മന്ത്രി വ്യക്തമാക്കി. പ്രതിപക്ഷം നല്കിയ അടിയന്തരപ്രമേയ നോട്ടീസിന് മറുപടി പറയുകയായിരുന്നു മന്ത്രി. കിട്ടിയവിവരങ്ങളുടെ അടിസ്ഥാനത്തില് എല്ലാ നിയമപരമായാണ് ചെയ്തത്. ഒക്ടോബര് 23ന് രണ്ട് കുഞ്ഞുങ്ങളെ ലഭിച്ചു. അത് കൃത്യമായി ശിശുക്ഷേമസമിതി രേഖപ്പെടുത്തിയിട്ടുണ്ട്. കുഞ്ഞിനെ ശിശുക്ഷേമസമിതിയില് ഏല്പ്പിച്ച് മുപ്പത് ദിവസം കഴിഞ്ഞ് ആരും അന്വേഷിച്ച് വന്നില്ലെങ്കില് ദത്ത് നല്കാവുന്നതാണ്. എല്ലാ നടപടി ക്രമങ്ങളും പാലിച്ചാണ് ദത്ത് നല്കിയത്. ഒരു കുഞ്ഞിനെ രാത്രിയും ഒരു കുഞ്ഞിനെ പകലുമാണ് ലഭിച്ചത്. ഒക്ടോബര് 23ന് ലഭിച്ച ഒരു കുഞ്ഞിന്റെ ഡിഎന്എ പരിശോധനയില് അത് അനുപമയുടെ കുഞ്ഞ് അല്ലെന്ന് തെളിഞ്ഞു. മറ്റൊരുകുഞ്ഞിനെയാണ് നടപടികമ്രങ്ങള് പാലിച്ച് ആന്ധ്രയിലെ ദമ്ബതികള്ക്ക് ദത്ത് നല്കിയത്. ഈ കുഞ്ഞ് ഇപ്പോഴും അനുപമയുടെതാണോയെന്ന് അറിയില്ല. അമ്മ തന്നെ കൊണ്ടുവന്നില്ലെങ്കില് ഉപേക്ഷിച്ചതായി കണക്കാക്കുമെന്നും മന്ത്രി പറഞ്ഞു. വനിതാശിശുക്ഷേമ സമിതി സംഭവത്തില് അന്വേഷണം നടത്തുന്നുണ്ട്. കേസ് നടപടികള് കോടതിയില് പുരോഗമിക്കുകയാണെന്നും അതുുകൊണ്ട് തന്നെ ഈ വിഷയം സഭാനടപടികള് നിര്ത്തിവച്ച് ചര്ച്ച ചെയ്യേണ്ടതില്ലെന്ന് മന്ത്രി പറഞ്ഞു. അതേസമയം തങ്ങള്ക്കെതിരെ ഉയരുന്ന അപവാദ പ്രചരണങ്ങളില് മറുപടിയുമായി അനുപമയും അജിത്തും രംഗത്ത് വന്നു.തന്റെ അറിവില് അജിത്ത് തനിക്ക് മുമ്ബ് നസീമയെ മാത്രമെ വിവാഹം ചെയ്തിട്ടുള്ളു എന്നും ആ ബന്ധത്തില് കുഞ്ഞുങ്ങളൊന്നുമില്ലെന്നും അനുപമ മറുനാടനോട് പറഞ്ഞു.നസീമയ്ക്കും മുമ്ബ് അജിത്തിന് മറ്റൊരു ഭാര്യ ഉണ്ടായിരുന്നെങ്കില് ആ ഭാര്യ രംഗത്ത് വരട്ടെ. തനിക്ക് അവരെ കാണാന് താല്പര്യമുണ്ടെന്നും അനുപമ കൂട്ടിച്ചേര്ത്തു. ഈ വിഷയത്തില് ആദ്യമായാണ് ഇവര് പരസ്യമായി പ്രതികരിക്കുന്നത്. തനിക്ക് നസീമയില് രണ്ട് കുട്ടികളുണ്ടെന്ന പ്രചരണം നുണയാണെന്ന് അജിത്ത് വ്യക്തമാക്കി. അനുപമയിലുണ്ടായ കുഞ്ഞല്ലാതെ മറ്റൊരു കുഞ്ഞ് തനിക്കില്ല. സുഹൃത്തിന്റെ ഭാര്യയെ ഞാന് ഇറക്കികൊണ്ടുപോയി വിവാഹം കഴിച്ചു എന്നാണ് മറ്റൊരു ആരോപണം. അങ്ങനെയെങ്കില് ആ സുഹൃത്ത് ആരാണെന്ന് വ്യക്തമാക്കണം. താന് വിവാഹം ചെയ്യുമ്ബോള് നസീമ വിവാഹമോചിതയായിരുന്നു. ആരോപണങ്ങള് ഉയര്ത്തുന്നവര് അതിന് തെളിവും നല്കണമെന്ന് അജിത്ത് ആവശ്യപ്പെട്ടു. Stories you may Like